OpenLLM-France/wikimedia huggingface dataset:
# Felix Brych

Felix Brych (Múnic, 3 d'agost de 1975) és un àrbitre de futbol alemany. Brych va començar a arbitrar a la Bundesliga el 2004 i fou nomenat àrbitre internacional de la FIFA el 2007. Fora de l'àmbit futbolístic, Brych exerceix com a advocat, i ha escrit el seu doctorat sobre els esports.

## Carrera arbitral

Va arbitrar el seu primer partit a la màxima categoria internacional l'octubre de 2007, fent-se càrrec del partit en què Romania va guanyar 2-0 sobre Luxemburg a la classificació per a l'Eurocopa 2008. El febrer de 2008, va ser anunciat per arbitrar el partit de la Ronda de 32ns de la Copa de la UEFA 2007-08 entre el Panathinaikos FC i el Rangers, i l'octubre de 2008, va arbitrar el partit del Grup D de la Lliga de Campions de la UEFA 2008-09 entre el Liverpool FC i el PSV Eindhoven. L'octubre de 2011 arbitrà el partit entre el Manchester United FC i el Oţelul Galaţi corresponent al Grup C de la Lliga de Campions de la UEFA 2011-12, en què fou responsable d'una controvertida expulsió de Nemanja Vidić. També va ser l'àrbitre principal de la Semifinal de la Lliga de Campions de la UEFA 2011-12 on es van enfrontar el Chelsea i el FC Barcelona, que va posar fi a victòria dels anglesos sobre el campió defensor.
El març de 2013, la FIFA el va incloure en la llista de 52 àrbitres candidats per la Copa del Món de Futbol de 2014 al Brasil. El gener de 2014, la FIFA el va incloure a la llista definitiva d'àrbitres pel mundial.
El 12 de maig de 2017, Brych fou escollit com a àrbitre per la final de la Lliga de Campions de la UEFA, jugada a Cardiff el 3 de juny de 2017 entre la Juventus FC i el Reial Madrid. El 29 de març fou seleccionat com a àrbitre per al Copa del Món de Futbol de 2018 a Rússia.

## Referències

* ↑ Longman, Jeré. «Alone, Armed With Only a Whistle» (en anglès). The New York Times, 17-04-2012. [Consulta: 24 juny 2014].
* ↑ «Panathinaikos 1-1 Rangers - Alineaciones». uefa.com. UEFA, 21-02-2008. [Consulta: 4 agost 2009].
* ↑ «Liverpool 3-1 PSV - Alineaciones». uefa.com. UEFA, 01-10-2008. [Consulta: 4 agost 2009].
* ↑ «SC Otelul Galati 0 - 2 Man Utd». bbc.co.uk. British Broadcasting Corporation, 18-10-2011. Arxivat de l'original el 2011-12-01. [Consulta: 20 octubre 2011].
* ↑ «Open list of prospective referees & assistant referees for the 2014 FIFA World Cup», 07-03-2013. Arxivat de l'original el 2016-03-04. [Consulta: 18 juny 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].
* ↑ «Felix Brych appointed Champions League final referee». Union of European Football Associations, 12-05-2017.
* ↑ «Brych einziger deutscher Referee bei der WM 2018» (en alemany). kicker-sportmagazin, 29-03-2018.

## Enllaços externs

* Perfil Arxivat 2011-04-08 a Wayback Machine. en WorldReferee.com
* Perfil en worldfootball.net
# Ribatski

Ribatski (en rus: Рыбацкий) és un poble (un khútor) de l'óblast de Rostov, a Rússia, que en el cens del 2010 tenia 758 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Système U (equip ciclista)

L'equip Système U, conegut posteriorment com a Super U, va ser un equip ciclista francès que competí professionalment entre el 1986 i 1989.
Amb la desaparició de l'equip Renault, el seu director esportiu Cyrille Guimard, va crear aquesta nova estructura. L'equip va aconseguir guanyar etapes en les 3 grans voltes i la victòria final al Giro d'Itàlia de 1989 amb Laurent Fignon.
Va desaparèixer el 1989, sent succeït pel Castorama.

## Principals resultats

* GP Ouest France-Plouay: Martial Gayant (1986)
* Fletxa Valona: Laurent Fignon (1986)
* Volta a Llombardia: Charly Mottet (1988)
* Milà-Sanremo: Laurent Fignon (1988, 1989)

### A les grans voltes

* Volta a Espanya
** 2 participacions (1986, 1987)
** 5 victòries d'etapa:
*** 4 a la 1986: Thierry Marie, Charly Mottet (2), Alain Bondue
*** 1 a la 1987: Laurent Fignon
** 1 classificacions secundàries:
*** Classificació de la combinada: Laurent Fignon (1987)
* Tour de França
** 4 participacions (1986, 1987, 1988, 1989)
** 9 victòries d'etapa:
*** 2 el 1986: Thierry Marie, CRE
*** 3 el 1987: Christophe Lavainne, Martial Gayant, Laurent Fignon
*** 1 el 1988: Thierry Marie
*** 3 el 1989: CRE, Vincent Barteau, Laurent Fignon
** 0 victòries finals:
** 1 classificacions secundàries:
*** Classificació per equips: (1987) (1986)
* Giro d'Itàlia
** 1 participacions (1989)
** 2 victòria d'etapa:
*** 2 el 1989: Laurent Fignon, Bjarne Riis
** 1 victòria final: Laurent Fignon (1989)

## Composició de l'equip

1986 :
1987 :
1988 :
1989 :

## Enllaços externs

* Plantilles a firstcycling.com Arxivat 2017-08-12 a Wayback Machine.
* Plantilles a memoire-du-cyclisme.eu
# Google Arts & Culture

Google Arts & Culture és una plataforma en línia amb la qual es pot accedir a imatges d'alta resolució d'obres d'art que es troben en museus que participen en aquesta iniciativa. Aquest projecte va partir l'1 de febrer de 2011 per Google, en cooperació amb 17 museus internacionals, incloent la Tate Gallery, de Londres; el Metropolitan Museum of Art, de la ciutat de Nova York; i Uffizi, a Florència.
Aquesta plataforma permet els usuaris de fer un tomb virtual per les galeries dels museus, explorar-ne la informació física i contextual i compilar la seva pròpia col·leccó virtual. La característica "walk-through" del projecte utilitza la tecnologia Street View de Google. Cada museu participant selecciona una obra d'art per a poder ser capturada com una gigapixel image.
El 3 d'abril de 2012, Google anuncà una expansió major de l'Art Project amb 151 museus de 40 països. Actualment la plataforma té més de 32.000 obres d'art de 46 museus, aquesta expansió inclou obres d'institucions com Art Gallery of Ontario, la White House, l'Australian Rock Art Gallery a Griffith University, el Museu d'Art Islàmic de Doha, i el Hong Kong Museum of Art. L'Art Project actualment està disponible en 18 idiomes

## Referències

* ↑ Waters, Florence «The best online culture archives». The Telegraph, 01-02-2011 [Consulta: 2 febrer 2011].
* ↑ Kennicott, Philip «National Treasures: Google Art Project unlocks riches of world's galleries». The Washington Post, 01-02-2011 [Consulta: 2 febrer 2011].
* ↑ Ngak, Chenda. «Google Art Project features White House, the Met, National Gallery». CBS News. [Consulta: 15 abril 2012].

## Bibliografia

* Google. «Google and Museums Around the World Unveil Art Project», 01-02-2011. [Consulta: 2 febrer 2011].
* Kennicott, Philip. «National Treasures: Google Art Project Unlocks Riches of World's Galleries», 01-02-2011. [Consulta: 2 febrer 2011].
* Telegraph. «Google Art Project: The 7 Billion Pixel Masterpieces», 01-02-2011. [Consulta: 2 febrer 2011].
* Waters, Florence. «The Best Online Culture Archives», 01-02-2011. [Consulta: 2 febrer 2011].
* Tremlett, Giles «Online gallery zooms in on Prado's masterpieces (even the smutty bits)». The Guardian, 14-01-2009.

## Enllaços externs

* Google Art Project
* Amit Sood: Building a museum of museums on the web Arxivat 2014-02-12 a Wayback Machine.
# Scarus hypselopterus

Scarus hypselopterus és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 31 cm de longitud total.

## Distribució geogràfica

Es troba a les Illes Moluques (Indonèsia), les Filipines, les Illes Ryukyu i Palau.

## Referències

* 1 2 FishBase (anglès)

## Bibliografia

* Bleeker, P. 1853. Diagnostische beschrijvingen van nieuwe of weinig bekende vischsoorten van Batavia. Tiental I-VI. Natuurkd. Tijdschr. Neder. Indië v. 4: 451-516.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fernando Manuel Silva Couto

Fernando Manuel Silva Couto, conegut com a Fernando Couto, (Espinho, 2 de febrer de 1969) és un exfutbolista portugués, que jugava de defensa.

## Trajectòria

Nascut a Espinho, prop de Porto, Couto va iniciar la seua carrera al FC Porto. Després d'unes temporades a equips de baix nivell com el FC Famalicão i l'Académica de Coimbra-OAF, va tornar al Porto el 1990. En els quatre anys que hi va romandre, hi va guanyar tres lligues del seu país. Aquest bon paper van fer que el fitxés el Parma AC al 1994. En la seua primera campanya a la Serie A, va derrotar a la Juventus FC a la final de la Copa de la UEFA.
El 1996 és traspassat al FC Barcelona. Al club català guanya dos Copes i una Recopa d'Europa. També guanya la lliga espanyola 97/98. En eixe moment Couto torna a Itàlia, aquesta vegada a les files de la SS Lazio.
Amb els italians guanya una altra Recopa, la de 1999, així com el doblet domèstic. El 2001, però, hi ha una ombra a la carrera de Couto quan dona positiu per nandrolona, una substància dopant. El jugador nega prendre eixes substàncies, però una segona anàlisi confirma els resultats i el portugués pateix una sanció que el manté gairebé un any en blanc.
L'any 2005, retorna a les files del Parma, on juga 23 partits tant el primer com el segon any. Al següent any, el seu club cau a la Serie B i Couto amb prou feines compta. Al final de la temporada, no és renovat i el portugués decideix penjar les botes.

## Selecció

Fernando Couto va ser 110 vegades internacional amb la selecció de futbol de Portugal, i hi marcà 8 gols. Va formar part del combinat del seu país que va participar en el Mundial de Corea i Japó el 2002. També va participar en les Eurocopes de 1996 (semifinalista), 2000 i 2004 (finalista).
Amb la selecció juvenil va guanyar el Mundial de la categoria el 1989.

## Referències

* ↑ Mocciaro, Gaetano. «17 maggio 1995, il Parma vince la Coppa UEFA battendo in finale la Juve» (en italià). Tutto Mercato Web, 17-05-2018.
* ↑ Ruggiero, Michele «Il Parma si rifà in Europa» (en italià). L'Unità, 18-05-1995. Arxivat 20 de desembre 2016 a Wayback Machine. «Còpia arxivada». Arxivat de l'original el 2016-12-20. [Consulta: 5 setembre 2021].
* ↑ «El Barça ficha al defensa portugués Fernando Couto por cuatro años» (en castellà). El País, 23-08-1996.
* ↑ Campos, Ciro «Depois de 16 anos, PSG tem chance de revanche contra o» (en portuguès). O Estado de S. Paulo, 10-04-2013.
* ↑ «Lazio: presi De la Pena e Couto. Inter: Torricelli e' vicino» (en italià). Corriere della Sera, 25-06-1998.
* ↑ Segurola, Santiago «El Mallorca pierde con orgullo» (en castellà). El País, 20-05-1999.
* ↑ «Davids and Couto hit with FIFA bans». The Daily Telegraph, 31-05-2001.
* ↑ Breda, Rui. «Century and counting for Couto». UEFA, 13-10-2003.
* ↑ Fernandes, Nuno «15 anos depois do Euro2004 Ronaldo continua em grande. E os outros 22 onde param?» (en portuguès). Diário de Notícias, 11-06-2019.
* ↑ Alvarenga, Vítor Hugo. «Riade, 25 anos: como foi e onde estão os campeões» (en portuguès). Mais Futebol, 03-03-2014.
# Bruno Varela

Bruno Miguel Semedo Varela (nascut el 4 de novembre de 1994) és un futbolista professional portuguès que juga com a porter al Vitória Guimarães.

## Referències

* 1 2

## Enllaços externs

* Dades del conjunt nacional (portuguès)
* Bruno Varela – Fitxa i estadístiques a la UEFA
* Bruno Varela Fitxa i estadístiques a la FIFA
# Ribatxi

Ribatxi (en rus: Рыбачий) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 178 habitants

## Referències

* ↑ Сборник «Муниципальные образования Приморского края»
# Cleantes (metge)

Cleantes (en llatí Cleanthes, en grec antic Κλεάνθης) era el nom d'un llibert de Cató d'Utica, que també era el seu metge i va ser el que el va atendre en el moment de la seva mort a Útica l'any 46 aC.

## Referències

* ↑ [https://quod.lib.umich.edu/m/moa/acl3129.0001.001/795?page=root;rgn=full+text;size=100;view=image;q1=CleanthesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 780. ]
# Google Assistant

Google Assistant és un assistent personal intel·ligent desenvolupat per Google. Es considera una extensió o cosí de Google Now i es troba actiu en l'altaveu sense fil Google Home, els nous rellotges Android Wear i les aplicacions Allo i Duo.
Va ser anunciat a Google I/O al maig de 2016 i a diferència de Google Now, és capaç d'interactuar en xerrades de dues vies.
# Scarus hoefleri

Scarus hoefleri és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 60 cm de longitud total.

## Distribució geogràfica

Es troba des de Mauritània fins al Congo.

## Referències

* ↑ Forsskål, Peter: Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descr. Animalium . 1-20 + i-xxxiv + 1-164. Any 1775.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* Steindachner, F. 1881. Beiträge zur Kenntniss der Meeresfische Afrikas's (und Beschreibung einer neuen Sargus-Art von den Galapagos-Inseln). Anz. Akad. Wiss. Wien v. 18 (no. 16): 157-160.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Flopasa

Les flopases són una família d'enzims que transporten lípids per la membrana cel·lular. Les flipases transporten fosfolípids de la capa interior de la membrana cap a l'exterior i en canvi les flopases o fan l'acció contrària, és a dir de la capa exterior a l'interior, com que aquesta acció va en contra del gradient de concentració requereix un consum d'energia i es fa servir ATP. Les flopases transporten una gran varietat de lípids amfifílics, especialment el colesterol i l'esfingomielina.
Hi ha un gran nombre de malalties lligades a defectes en les flopases i flipases. La malalaltia de Tangier causa cumulacions de colesterol en diversos teixits i porta a problemes cardiovasculars.
En anglès les accions de les flipases i flopases es descriu amb les paraules flip i flop i d'això en deriva el nom científic de flipases (en anglès:flippases) i flopases(floppases).

## Referències

* ↑ Hankins, Hannah M.; Baldridge, Ryan D.; Xu, Peng; Graham, Todd R. «Role of flippases, scramblases, and transfer proteins in phosphatidylserine subcellular distribution» (en anglès). Traffic, 16, 1, 2015, pàg. 35–47. DOI: 10.1111/tra.12233. ISSN: 13989219.
# Clear Lake (Dakota del Sud)

Clear Lake és una població dels Estats Units a l'estat de Dakota del Sud. Segons el cens del 2000 tenia 1.335 habitants.

## Demografia

Segons el cens del 2000, Clear Lake tenia 1.335 habitants, 565 habitatges, i 354 famílies. La densitat de població era de 170,7 habitants per km².
Dels 565 habitatges en un 27,4% hi vivien nens de menys de 18 anys, en un 54,3% hi vivien parelles casades, en un 6,7% dones solteres, i en un 37,2% no eren unitats familiars. En el 33,8% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,4% tenia menys de 18 anys, un 6,9% entre 18 i 24, un 23,1% entre 25 i 44, un 19,7% de 45 a 60 i un 26,9% 65 anys o més.
L'edat mediana era de 42 anys. Per cada 100 dones de 18 o més anys hi havia 82,4 homes.
La renda mediana per habitatge era de 31.522 $ i la renda mediana per família de 40.859 $. Els homes tenien una renda mediana de 27.250 $ mentre que les dones 19.236 $. La renda per capita de la població era de 15.755 $. Entorn del 3,4% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clear Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Clear Lake». American Fact Finder. Oficina del Cens dels Estats Units, 12-01-2010.
# Staurois latopalmatus

Staurois latopalmatus és una espècie de granota que viu a Brunei, Indonèsia i Malàisia.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Staurois latopalmatus. Llista Vermella d'Espècies Amenaçades de la UICN 2006. Consulta: 19 d'abril del 2008.
# Gran Premi de Turquia del 2007

El Gran Premi de Turquia del 2007 va ser disputat el 26 d'agost del 2007, al circuit d'Istanbul. Fou la 12a carrera de la temporada.

## Resultats de la cursa

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 5 | Felipe Massa | Ferrari | 58 | 1: 26: 42. 161 | 1 | 10 |
| 2 | 6 | Kimi Räikkönen | Ferrari | 58 | + 2.2 s | 3 | 8 |
| 3 | 1 | Fernando Alonso | McLaren - Mercedes | 58 | + 26.1 s | 4 | 6 |
| 4 | 9 | Nick Heidfeld | BMW Sauber | 58 | + 39.6 s | 6 | 5 |
| 5 | 2 | Lewis Hamilton | McLaren - Mercedes | 58 | + 45.0 s | 2 | 4 |
| 6 | 4 | Heikki Kovalainen | Renault | 58 | + 46.1 s | 7 | 3 |
| 7 | 16 | Nico Rosberg | Williams - Toyota | 58 | + 55.7 s | 8 | 2 |
| 8 | 10 | Robert Kubica | BMW Sauber | 58 | + 56.7 s | 5 | 1 |
| 9 | 3 | Giancarlo Fisichella | Renault | 58 | + 59.4 s | 10 | |
| 10 | 14 | David Coulthard | Red Bull - Renault | 58 | + 71.0 s | 13 | |
| 11 | 17 | Alex Wurz | Williams - Toyota | 58 | + 79.6 s | 14 | |
| 12 | 11 | Ralf Schumacher | Toyota | 57 | + 1 Volta | 16 | |
| 13 | 7 | Jenson Button | Honda | 57 | + 1 Volta | 21 | |
| 14 | 23 | Anthony Davidson | Super Aguri - Honda | 57 | + 1 Volta | 11 | |
| 15 | 18 | Vitantonio Liuzzi | Toro Rosso - Ferrari | 57 | + 1 Volta | 15 | |
| 16 | 12 | Jarno Trulli | Toyota | 57 | + 1 Volta | 9 | |
| 17 | 8 | Rubens Barrichello | Honda | 57 | + 1 Volta | 22 | |
| 18 | 22 | Takuma Sato | Super Aguri - Honda | 57 | + 1 Volta | 17 | |
| 19 | 19 | Sebastian Vettel | Toro Rosso - Ferrari | 57 | + 1 Volta | 18 | |
| 20 | 21 | Sakon Yamamoto | Spyker - Ferrari | 56 | + 2 Voltes | 20 | |
| 21 | 20 | Adrian Sutil | Spyker - Ferrari | 53 | Pressió del combustible | 19 | |
| Ret | 15 | Mark Webber | Red Bull - Renault | 9 | Hidràulics | 12 | |

## Altres

* Pole: Felipe Massa 1: 27. 329
* Volta ràpida: Kimi Räikkönen 1: 27. 295 a la volta 57
# Shamrock (iot)

El iot Shamrock va ser, durant la Copa Amèrica de vela 1899, el desafiador del Royal Ulster Yacht Club contra l'sloop defensor Columbia. El nom del veler feia honor al símbol no oficial d'Irlanda: el shamrock.
Els plànols del Shamrock van ser dibuixats per l'arquitecte naval escocès William Fife III el 1898 per ordre de Sir Thomas Lipton. La construcció la van dur a terme les drassanes J. Thorneycroft Co de Church Wharf.
A causa de les grans dimensions del vaixell, la construcció es va dur a terme a Millwall (Londres), amb el màxim secret. Es va posar a l'aigua el 24 de juny de 1899 i la seva padrina fou Lady Russell de Killowen.
En preparació per a l'America's Cup, es va enfrontar a Valkyrie III, el rival de la Copa de 1895, i va derrotar dues vegades el iot Britannia de Sa Majestat a la regata de l'illa de Wight. L'estiu de 1899, en representació del Royal Ulster Yacht Club, es va enfrontar al defensor Columbia a Nova York. Va perdre les tres regates. Va tornar a Anglaterra a la tardor, on va ser modificat per Thomas Lipton per servir com a adversari d'entrenament per als seus iots posteriors: Shamrock II, III i IV.

## Referències

* ↑ Bonnier Corporation. Popular Science. Bonnier Corporation, juliol 1920, p. 17–. ISSN 01617370.
* ↑ Walker, F.M.. Ships and Shipbuilders: Pioneers of Design and Construction. Seaforth, 2010, p. 177. ISBN 978-1-84832-072-7.
* ↑ Marshall, G. London's Industrial Heritage. History Press, 2013, p. 183. ISBN 978-0-7524-9239-1.
* ↑ «First Yacht Race For America's Cup Starts, Noon Today» (pdf). New York Times, 15-07-1920 [Consulta: 15 octubre 2010].
* ↑ Simpson, R.V.. Thomas J. Lipton's America's Cup Campaigns. Fonthill Media, 2017, p. 50.
* ↑ John Leather. The Gaff Rig Handbook: History, Design, Techniques, Developments. A&C Black, 7 novembre 2013, p. 90–. ISBN 978-1-4081-2161-0.

## Vegeu també

* Shamrock IV
# Boirina de lava

La boirina de lava (en anglès, laze, un mot creuat de lava i haze (boirina)) es refereix a les pluges àcides i la contaminació de l'aire derivades d'explosions de vapor d'aigua i grans columnes de núvols que contenen àcids extremadament condensats (principalment àcid clorhídric) que apareix quan els fluxos de lava fosa entren als freds mars o oceans.
La boirina de lava es crea per la interacció de la lava calenta i l'aigua freda del mar, a diferència del boirum volcànic provinent de les fissures volcàniques.
Les altíssimes temperatures dels fluxos de lava (1200 °C) provoquen que l'aigua del mar es descompongui en hidrogen i oxigen. L'hidrogen es combina amb els ions de clor dissolts en aigua de mar, formant clorur d'hidrogen gasós.
L'USGS va informar l'any 2000 que es va informar que dues persones van morir després d'exposar-se a la boirina de lava. L'àcid clorhídric i altres contaminants poden precipitar-se ràpidament i la borina de lava pot ser relativament segura a uns pocs centenars de metres, però s'ha de mostrar un cert respecte a les boirines de lava perquè poden matar a persones només amb el seu contacte.

## Referències

* ↑ Vog and Laze Seminar Arxivat 2017-11-01 a Wayback Machine. (July 29, 1991)
* ↑ «Lava, acid rain, vog, sulfur dioxide and now 'laze': New deadly threat emerges from Hawaii volcano».
* ↑ HOW VOG IS MADE: A PHOTOGRAPHIC PERSPECTIVE Arxivat 2017-11-01 a Wayback Machine., Vog and Laze Seminar (July 29, 1991)
* ↑ «Fact Sheet, Volcanic Air Pollution--A Hazard in Hawai`i; Fact Sheet 169-97».
* ↑ Noel Kirkpatrick. «What is laze? This toxic volcanic mixture is nothing to be relaxed about.». Mother Nature Network. Narrative Content Group, 22-05-2018. [Consulta: 22 maig 2018].
* ↑ «The Lowdown on LAZE: Kilauea's Most Recent Hazard». Scientific American, 22-05-2018 [Consulta: 24 maig 2018].